als_Latn dik_Latn sag_Latn
Mesa duket tenisti 33-vjeçar i ka lënë pas problemet në shpatull që nuk e lejuan atë të luante në finalen turneut përmbyllës të vitit që u zhvillua në sallën e mbyllur O2 Arena në Londër, ndaj numrit 1 të Botës serbit Novak Djokovic. Në këtë mënyrë do të jetë Federer lideri i Zvicrës në Kupën e Davis me kombëtaren helvete që do të synojë të fitojë titullin e saj të parë në këtë turne.
Dueli i parë në lojën single do të jetë ai i kësaj të Premteje mes Jo Wilfried Tsonga-s dhe Stan Wawrinkas që do të zhvillohet në qytetin e Lille, ndërsa disa orë më vonë do të zbresë në fushë edhe Roger Federer i cili do të ketë përballë Gael Monflis.
Për lojën çift Franca ka përzgjedhur dyshen e tenistëve të përbërë Julien Benneteau dhe Richard Gasquet ndërsa Zvicra është kundërpërgjigjur me Marcho Chiudinellin dhe Michael Lammer. Finalja mes këtyre dy ekipeve do të mbyllet ditën e Diel kur Federer të sfidojë Tsongan ndërsa Wawrinka t’i masë forcat me Monflis.
Duke pasur në skuadër dy nga tenistët më të mirë të Botës, më saktë numrin 2 dhe numrin 4 në renditjen ATP, Zvicra shihet ndjeshëm favorite për të triumfuar për herë të parë në histori në Kupën Davis.
als_Latn als_Latn als_Latn als_Latn